Goude ar chwechvet loar nevez e soñjis e oa ul liamm etre va huñvreoù hag al lazhadegoù. Adalek neuze e krogis da dremen va mintinvezhioù el levraouegoù, ha va abardaevezhioù em zi, va fri el levrioù evit klask enno un diskoulm dar reustl-se. Met ur gudenn a oa : ne ouien ket petra, ez-resis, edon o klask diwar-benn al Lazher pe Euzhvil ar Yeun Elez, evel ma oa bet lesanvet gant an dud hag ar chelaouennoù. Met eüruzamant, dre sikour va huñvreoù, e welis, tamm-ha-tamm, al Lazher. Dre se e ouezis ne oa al Lazher nag un den nag ur bleiz, pe forzh peseurt kigdebrer, nag un euzhvil anavezet. Met dre ar pezh a choarveze ganin da vare al loar nevez e ouezis piv e oa al Lazher....